Uzbekistan

 1. Politicko-ekonomické kritériá
		
1.1. 	koherencia so zahraničnou
politikou SR

	Uzbecká republika patrí v regióne medzi stabilné krajiny. Je členom OSN a OBSE. Slovensko – uzbecké vzťahy sú objektívne determinované geografickou vzdialenosťou oboch krajín. SR vychádzajúc z priorít zahraničnej politiky vo vzťahu ku krajinám SNŠ má záujem o posilnenie spolupráce najmä v obchodno-ekonomickej oblasti.
 	
1.2. možnosti využitia komparatívnych výhod  a potenciálu slovenskej ODA

	Medzi  komparatívnymi výhodami  slovenskej ODA v Uzbekistane by bola najmä pomoc pri budovaní dopravnej infraštruktúry a vodného hospodárstva (zavlažovacie systémy), transformácia chemického, bankového a hutníckeho sektoru a podpora malého a stredného podnikania. Potenciál slovenskej ODA by sa mohol využiť aj v zdravotníctve (zdravotnícke vybavenie ambulancií) a vo vzdelávaní. 
	
1.3. ekonomická spolupráca a vzájomný obchodný obrat

	Hospodárska spolupráca je vzhľadom na vzdialenosť primeraná. Vzájomná obchodná výmena za rok 2002 medzi oboma krajinami dosiahla úroveň 356 mil. SK (dovoz 175 mil. SK a vývoz 181 mil. SK ).
	
2. Logistické a praktické kritériá
		
2.1 prítomnosť ZÚ a možnosti podpory slovenských rozvojových projektov

	Priamo v Taškente sídli zastupiteľský úrad na čele s CDA ai., akreditovaným veľvyslancom je I. Furdík (Moskva). MZV SR neplánuje v najbližšej budúcnosti rozširovať kapacity ZÚ. Naopak existuje tendencia orientovať záujmy SR v regióne skôr na Kazachstan. 
	
2.2 doterajšie skúsenosti a prítomnosť MVO, expertov a súkromných firiem v krajine

	Skúsenosti predstaviteľov MVO nie sú k dispozícii. Čo sa týka súkromných spoločností, potýkajú sa s uzbeckými špecifikami ako sú limitovaná konvertibilita meny, veľká miera byrokracie a korupcie ako aj  slabá podnikateľská disciplína v krajine. V súčasnosti evidujeme v Uzbekistane činnosť  5 spoločných podnikov.    
	
2.3 historická previazanosť so SR a tradície doterajšej spolupráce

	SR nadviazalo s Uzbekistanom diplomatické vzťahy 1. 1. 1993. K rozvoju hospodárskej spolupráce výrazne prispela návšteva podpredsedu vlády SR a ministra financií SR S. Kozlíka v Uzbekistane v máji 1995.  V januári 1997 uskutočnil oficiálnu návštevu SR prezident I. Karimov.  
	
2.4 prítomnosť slovenskej komunity
	V Uzbekistane nie je slovenská komunita.